ফ্রান্স
ফ্রান্স যার সরকারী নাম ফরাসি প্রজাতন্ত্র ( "ফ্রঁস্‌" বা République Française "রেপ্যুব্লিক্‌ ফ্রঁসেজ়্‌" ) ইউরোপের একটি রাষ্ট্র। এটি ঐতিহাসিক ও সাংস্কৃতিক দিক থেকে পশ্চিমা বিশ্বের সবচেয়ে গুরুত্বপূর্ণ জাতিগুলির একটি। ফ্রান্স আন্তর্জাতিক ক্ষেত্রেও ব্যাপক প্রভাব বিস্তার করেছে; বিশ্বের প্রায় সর্বত্র এর প্রাক্তন উপনিবেশগুলি ছড়িয়ে আছে। আটলান্টিক মহাসাগর, ভূমধ্যসাগর, আল্পস পর্বতমালা ও পিরিনীয় পর্বতমালা-বেষ্টিত ফ্রান্স বহুদিন ধরে উত্তর ও দক্ষিণ ইউরোপের মাঝে ভৌগোলিক, অর্থনৈতিক ও ভাষিক সংযোগসূত্র হিসেবে ভূমিকা পালন করে আসছে।
ফ্রান্সে সমকামীদের অধিকার
২০০৪ এর ৩১ ডিসেম্বরে ন্যাশনাল এ্যাসেম্বলী একটি এ্যামেন্ডমেন্ট দেয় বৈষম্য বিরোধী আইনের, এ আইনে সমকামবিরোধী কোনো মন্তব্য করা যাবেনা বলা হয়। সমকামিতার বিরুদ্ধে যারা কথা বলে তাদের জন্য ৪৫,০০০ টাকা জরিমানা এবং/অথবা ১২মাস কারাদণ্ডকে মানবতাবিরোধী আখ্যা দেয় 'রিপোর্টার্স উইদআউট বর্ডার্স' নামের একটি মানবাধিকার সংগঠন। কিন্তু রাষ্ট্রপতি জ্যাক শিরাক এই আইনের পক্ষে কথা বলে বলেন যে সমকাম-বিরোধী হিংস্রতা বন্ধের জন্য আইনটি জরুরী। শিরাক সরকারের এক সংসদসদস্য 'ক্রিশ্চিয়ান ভান্নেস্টে' (শিরাকের নিজেরই রাজনৈতিক দল 'ইউনিয়ন ফর এ পপুলার মুভমেন্ট' এর সদস্য) ২০০৬ এর জানুয়ারী মাসে এই আইনের কবলে পড়েন সমকামবিরোধী মন্তব্য দেওয়ার জন্য, যদিও তার অপরাধ পরে ক্ষমা করে দেওয়া হয় তার 'কোর্ট অব ক্যাসেশন' এ আবেদন করার ফলশ্রুতিতে।